Diari Oficial de la Generalitat Valenciana


Sumari del DOGV 2930, del 14-02-1997 (1997/820358)

ORDRE de 10 de febrer de 1997, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers amb automòbils de turisme de l'Àrea de Prestació Conjunta de València.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2930

Data del DOGV
:   14-02-1997

Secció del DOGV
:   ALTRES DISPOSICIONS

Número del document
:   1997/820358


Data del document
:   10-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 10 de febrer de 1997, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers amb automòbils de turisme de l'Àrea de Prestació Conjunta de València.  
Per Ordre de 29 d'abril de 1986, d'aquesta conselleria, es va establir el règim de tarifes i les seues condicions d'aplicació per als serveis de transport públic de viatgers amb automòbils de turisme de l'Àrea de Prestació Conjunta de València. Posteriorment, les tarifes que en la mencionada ordre s'havien fixat foren actualitzades successivament mitjançant les oportunes ordres d'aquesta conselleria.  
Tenint de compte que l'increment produït en els costos d'explotació dels serveis de transport públic de viatgers amb automòbils de turisme, i d'acord amb la política de tarifes d'adequació progressiva d'aquestes als costos i als ingressos reals dels serveis esmentats, s'ha estimat la conveniència d'autoritzar una modificació de les actuals tarifes de l'Àrea de Prestació Conjunta de València.  
Per tot això, a la vista de les propostes realitzades pel propi sector, i l'informe favorable previ de la Comissió de Preus de la Generalitat Valenciana, adoptat en sessió de 31 de gener de 1997, i en ús de les atribucions que em confereix l'article 7.4 del Decret 65/1991, de 15 d'abril, del Consell de la Generalitat Valenciana, pel qual s'aprova el Reglament Orgànic de la Conselleria d'Obres Públiques, Urbanisme i Transports, modificat pel Decret 24/1994, de 8 de febrer, del Govern Valencià, i d'acord amb l'article 13 de l'Ordre 15 de juliol de 1991, d'aquesta conselleria,  
ORDENE  
Article 1  
Els serveis de transport públic de viatgers amb automòbils de turisme de l'Àrea de Prestació Conjunta de València que es realitzen o transcórreguen en l'àmbit territorial de l'àrea, es regiran, independentment del seu origen o destinació, per les tarifes següents, IVA inclòs:  
Baixada de bandera 140 PTA.  
Tarifa 1  
Preu per km recorregut 82 PTA.  
Preu per hora d'espera 1.700 PTA.  
Tarifa 2  
Preu per km recorregut 105 PTA.  
Preu per hora d'espera 1.818 PTA.  
Tarifa 3  
Preu per km recorregut 111 PTA.  
Preu per hora d'espera 2.060 PTA.  
Suplement per servei amb origen a l'aeroport de Manises 375 PTA.  
Article 2  
Els dissabtes, els dies festius i les hores nocturnes, entre les 22.00 hores i les 06.00 hores del dia següent, s'aplicarà la tarifa 2 a la zona A i la tarifa 3 a la zona B.  
A l'efecte, tindran la consideració de festius en l'Àrea de Prestació Conjunta de València els dies que hagen sigut declarats com a tals per a la ciutat de València en el 1997, així com també els dies 17 i 18 de març.  
Article 3  
Els conductors dels vehicles facilitaran als clients canvi de fins 2.000 pessetes.  
Si el canvi que s'ha de tornar és superior a 2.000 pessetes, el conductor tindrà dret a continuar amb el taxímetre en marxa fins que se li proporcione l'import del servei o bitllet de 2.000 pessetes.  
Article 4  
En tots els vehicles de l'Àrea de Prestació Conjunta de València, s'haurà de dur, de forma visible per a l'usuari, un exemplar de les tarifes en vigor i de les seues condicions d'aplicació.  
Article 5  
Les tarifes fixades en aquesta ordre, s'aplicaran segons les condicions establertes en l'Ordre de 29 d'abril de 1986, de la Conselleria d'Obres Públiques, Urbanisme i Transports, llevat de les que hagen sigut modificades per aquesta ordre.  
Article 6  
Aquestes tarifes únicament es podran percebre una vegada que estiguen introduïdes en el taxímetre, i no es podrà cobrar, en cap cas, cap complement addicional, llevat, en el seu cas, de l'excés d'equipatge.  
DISPOSICIONS FINALS  
Primera  
Queda derogada l'Ordre d'1 d'abril de 1996, per la qual s'eleven les tarifes dels serveis de transport públic de viatgers amb automòbils de turisme de l'Àrea de Prestació Conjunta de València.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 10 de febrer de 1997.- El conseller d'Obres Públiques, Urbanisme i Transports : Luis-Fernando Cartagena Travesedo.